《和汪教授》
宋代·吕本中

羡君须作缘坡竹，饱饭我诗声彻屋。闭门不出动经旬，坐看禅房花柳簇。

却记冰霜动地时，半夜小园风折木。一尊相对任浊清，三径闲行漫松菊。

长篇短句动盈轴，想像清香有馀馥。问君何以得此妙，未润只缘山有玉。

我穷犹敢和君诗，不留和气满脐腹。搜寻险韵少工夫，敢与诸公斗迟速。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。